12. ฐานะการเงินและผลการดำเนินงาน

12.1 งบการเงิน

  (ก) สรุปรายงานการสอบบัญชี

ผู้สอบบัญชี ซึ่งได้แก่ คุณอโนทัย ลีกิจวัฒนะ ผู้สอบบัญชีรับอนุญาตเลขที่ 3442 จากบริษัท
ไพร้ซวอเตอร์เฮ้าส์ คูเปอร์ส เอบีเอส จำกัด ได้แสดงความเห็นว่า
ยกเว้นผลต่องบการเงินรวมและงบการเงินเฉพาะของบริษัท เรื่องการตั้งค่าเผื่อหนี้สงสัยจะสูญ
งบการเงินรวมและงบการเงินเฉพาะของบริษัทแสดงฐานะการเงินรวมและฐานะการเงินเฉพาะของบริษัท
ณ วันที่ 31 ธันวาคม 2543 ผลการดำเนินงานรวมและผลการดำเนินงานเฉพาะของบริษัท
และกระแสเงินสดรวมและกระแสเงินสดเฉพาะของบริษัทสำหรับปีสิ้นสุดวันเดียวกันของบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ตามที่ได้กล่าวไว้ในหมายเหตุประกอบงบการเงินรวมระหว่างกาลและงบการเงินระหว่างกาลเฉพาะของบริษัท
ข้อ 7 เรื่อง ค่าเผื่อหนี้สงสัยจะสูญ ณ 31 ธันวาคม 2543
ซึ่งพิจารณาตามเกณฑ์ในการจัดชั้นหนี้และอัตราร้อยละในการคำนวณจำนวนเงินสำรองตามที่ระบุไว้ในแนวทางที่กำหนดโดย
ธปท. มีจำนวนเท่ากับ 151 และ 145 ล้านบาทตามลำดับ อย่างไรก็ตาม ธปท.
ได้อนุญาตให้สถาบันการเงินทุกสถาบันสามารถทยอยตั้งค่าเผื่อหนี้สงสัยจะสูญดังกล่าวให้ครบถ้วนภายในระยะเวลาสามปีจนถึงเดือนธันวาคม
2543 และได้กำหนดจำนวนค่าเผื่อหนี้สงสัยจะสูญขั้นต่ำที่บริษัทต้องตั้งในระหว่างเวลาดังกล่าว ณ 31
ธันวาคม 2543 บริษัทได้บันทึกค่าเผื่อหนี้สงสัยจะสูญไว้แล้วเต็มจำนวน 151 และ 145 ล้านบาท
สำหรับงบการเงินรวมระหว่างกาลและงบการเงินระหว่างกาลเฉพาะของบริษัท หรือคิดเป็นร้อยละ
100 ของเกณฑ์ ธปท. หากบริษัทได้ตั้งค่าเผื่อหนี้สงสัยจะสูญไว้เต็มจำนวนอย่างครบถ้วน ณ 31
ธันวาคม 2542
กำไรสุทธิในงบการเงินรวมระหว่างกาลและงบการเงินเฉพาะของบริษัทสำหรับปีสิ้นสุดวันที่ 31
ธันวาคม 2543 จะเพิ่มขึ้น 848 ล้านบาท และ 848 ล้านบาทตามลำดับ กำไรสะสมต้นปีจะลดลง
848 ล้านบาท และ 848 ล้านบาทตามลำดับ

นอกจากนี้
ตามที่ได้กล่าวไว้ในหมายเหตุประกอบงบการเงินรวมระหว่างกาลและงบการเงินระหว่างกาลเฉพาะของบริษัท
ข้อ 35
ซึ่งกล่าวถึงปัญหาความยุ่งยากทางเศรษฐกิจในปัจจุบันที่ได้ส่งผลกระทบอย่างมากต่อกิจการของบริษัท
และคาดว่าจะมีผลกระทบอย่างต่อเนื่องตลอดปีที่จะมาถึง
สภาวะที่เผชิญอยู่รวมถึงการลดลงของอัตราการเจริญเติบโตทางเศรษฐกิจ
และปัญหาการขาดสภาพคล่องภายในประเทศ
ปัญหาความยุ่งยากทางเศรษฐกิจดังกล่าวได้ส่งผลกระทบอย่างมาก
โดยเฉพาะเกี่ยวกับความสามารถของลูกหนี้ในการชำระหนี้ระยะสั้นที่จะถึงกำหนด อย่างไรก็ตาม
ในขณะนี้ยังไม่อาจคาดหมายได้อย่างแน่นอนว่าปัญหาความยุ่งยากดังกล่าวจะส่งผลกระทบอย่างไร
ในที่สุดงบการเงินรวมระหว่างกาลและงบการเงินระหว่างการเฉพาะของบริษัทมิได้รวมรายการปรับปรุงที่ไม่อาจคาดการณ์ได้จากผลกระทบของปัญหาความยุ่งยากทางเศรษฐกิจนี้

บริษัทมีการเปลี่ยนแปลงนโยบายการบัญชีในการบันทึกเงินลงทุนในบริษัทย่อย จากวิธีราคาทุน
เป็นวิธีส่วนได้เสีย เพื่อให้สอดคล้องกับมาตรฐานการบัญชี ฉบับที่ 44
เรื่องงบการเงินรวมและการบัญชีสำหรับเงินลงทุนในบริษัทย่อย
ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2543
บริษัทได้ใช้วิธีปรับย้อนหลังสำหรับการเปลี่ยนแปลงดังกล่าว ดังนั้น บริษัทได้ปรับงบดุมรวมและงบดุล
ณ 31 ธันวาคม 2542 และงบกำไรขาดทุนรวมและงบกำไรขาดทุน
งบแสดงการเปลี่ยนแปลงในส่วนของผู้ถือหุ้นรวมและงบแสดงการเปลี่ยนแปลงในส่วนของผู้ถือหุ้น
งบกำไรสะสมรวมและงบกำไรสะสม
และงบกระแสเงินสดรวมและงบกระแสเงินสดสำหรับปีสิ้นสุดวันที่ 31 ธันวาคม 2542
ซึ่งนำมาแสดงเปรียบเทียบใหม่ โดยผู้สอบบัญชีได้ตรวจสอบรายการปรับปรุง
และมีความเห็นว่ารายการปรับปรุงดังกล่าวเหมาะสมและการปรับงบการเงินใหม่ได้ปฏิบัติอย่างถูกต้อง

สำหรับงวดสิ้นสุดวันที่ 31 ธันวาคม 2541 – 2542 ผู้สอบบัญชีได้แสดงความเห็นว่า
ยกเว้นรายการปรับปรุงในเรื่องการตั้งค่าเผื่อหนี้สงสัยจะสูญ งบการเงินแสดงฐานะการเงิน ณ 31
ธันวาคม 2541 และ 2542 ผลการดำเนินงาน
และกระแสเงินสดสำหรับปีสิ้นสุดวันเดียวกันในแต่ละปีของบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไปในประเทศไทย

ทั้งนี้ ค่าเผื่อหนี้สงสัยจะสูญ ณ 31 ธันวาคม 2541 และ 2542
ซึ่งพิจารณาตามเกณฑ์ในการจัดชั้นหนี้และอัตราร้อยละในการคำนวณจำนวนเงินสำรองตามที่ระบุไว้ในแนวทางที่กำหนดโดย
ธปท. มีจำนวนเท่ากับ 3,120 และ 2,836 ล้านบาทตามลำดับ อย่างไรก็ตาม ธปท.
ได้อนุญาตให้สถาบันการเงินทุกสถาบันสามารถทยอยตั้งค่าเผื่อหนี้สงสัยจะสูญดังกล่าวให้ครบถ้วนภายในระยะเวลาสามปี
จนถึงเดือนธันวาคม 2543 โดยจำนวนเงินขั้นต่ำ (พ.ศ. 2541 เท่ากับร้อยละ 20 และ พ.ศ.
2542 เท่ากับร้อยละ 60) ของค่าเผื่อหนี้สงสัยจะสูญตามข้อกำหนดของ ธปท. สำหรับปีสิ้นสุดวันที่
31 ธันวาคม 2541 และ 2542 มีจำนวนเท่ากับ 624 และ 1,702 ล้านบาทตามลำดับ
ซึ่งบริษัทได้บันทึกค่าเผื่อหนี้สงสัยจะสูญสำหรับปี 2541 และ 2542 ไว้แล้วจำนวน 1,712 และ
1,988 ล้านบาท หรือคิดเป็นร้อยละ 55 และร้อยละ 70 ของเกณฑ์ ธปท. ตามลำดับ
หากบริษัทได้ตั้งค่าเผื่อหนี้สงสัยจะสูญเต็มจำนวน 3,120 ล้านบาทภายในเดือนธันวาคม 2541 และ
2,836 ล้านบาทภายในเดือนธันวาคม 2542
ซึ่งผู้สอบบัญชีเห็นว่าเป็นจำนวนค่าเผื่อหนี้สงสัยจะสูญที่จะต้องบันทึกตามหลักการบัญชีที่รับรองทั่วไปในประเทศไทย
สินทรัพย์และส่วนของผู้ถือหุ้น ณ 31 ธันวาคม 2541 และ 2542 จะลดลงจำนวน 1,408 และ 848
ล้านบาทตามลำดับ และกำไรสุทธิสำหรับปีสิ้นสุด 31 ธันวาคม 2542 จะเพิ่มขึ้นจำนวน 284
ล้านบาท เนื่องจากค่าเผื่อหนี้สงสัยจะสูญที่ควรตั้ง ณ 31 ธันวาคม 2542
ได้ลดลงจากจำนวนที่ควรตั้ง ณ 31 ธันวาคม 2541 จำนวน 284 ล้านบาท
และขาดทุนสุทธิสำหรับปีสิ้นสุด 31 ธันวาคม 2541 จะเพิ่มขึ้นเท่ากับ 1,408 ล้านบาท

  (ข) สรุปงบการเงินรวม

ตารางแสดงรายการงบดุล งบกำไรขาดทุน และงบกระแสเงินสด ในระยะ 3 ปีที่ผ่านมา
สำหรับงวด 1 ปี สิ้นสุดวันที่ 31 ธันวาคม

หน่วย : ล้านบาท

  --------------------------------------------- ----------- ---------- ---------
  งบการเงินรวม                                   2541        2542       2543

  ฐานะการเงิน                                                           

  เงินให้กู้ยืม ลูกหนี้ และดอกเบี้ยค้างรับ                  13,474      11,311*    7,801

  ค่าเผื่อหนี้สงสัยจะสูญ                               (1,712)     (2,294)*   (204)

  เงินให้กู้ยืม ลูกหนี้ และดอกเบี้ยค้างรับสุทธิ               11,762      9,017*     7,597

  เงินลงทุนในหลักทรัพย์สุทธิ                           4,950       2,872*     4,334

  เงินลงทุนในสิทธิเรียกร้อง                           -           19,545*    16,617

  สินทรัพย์รวม                                     20,521      35,359*    35,701

  เงินกู้ยืมจากประชาชน                              8,691       19,284*    17,577

  หุ้นกู้ในประเทศ                                   1,645       4,245*     5,393

  หุ้นกู้แปลงสภาพต่างประเทศ                          247         177*       138

  หนี้สินรวม                                       18,602      28,868*    26,885

  ทุนชำระแล้ว                                     2,514       2,542*     3,022

  ใบสำคัญแสดงสิทธิที่จะซื้อหุ้น                          -           342*       341

  ขาดทุนสุทธิที่ยังไม่เกิดจากเงินลงทุนในสิทธิเรียกร้อง        -           -*         (1,474)

  ส่วนของผู้ถือหุ้น                                   1,919       6,491*     8,816

  ผลประกอบการ                                                          

  รายได้ดอกเบี้ยและเงินปันผล                         1,810**     5,288      4,998

  ค่าใช้จ่ายในการกู้ยืมเงิน                            (2,118)**   (1,922)    (1,879)

  หนี้สูญและหนี้สงสัยจะสูญ                             (489)**     (721)      (712)

  รายได้ดอกเบี้ยและเงินปันผลสุทธิ                      (797)**     2,645      2,407

  รายได้ที่มิใช่ดอกเบี้ย                               869**       1,063      2,620

  รวมรายได้จากการประกอบการ                       72**        3,708      5,027

  ค่าใช้จ่ายจากการดำเนินงาน                         (776)**     (1,302)    (1,782)

  กำไร (ขาดทุน) สุทธิ                              (704)**     1,263      2,813

  กำไร (ขาดทุน) ต่อหุ้นที่ลดลงเต็มที่แล้ว (บาท)           -           3.57       9.23

  อัตราผลตอบแทนต่อสินทรัพย์เฉลี่ย (เท่า)                -           0.05       0.08

  อัตราผลตอบแทนต่อส่วนของผู้ถือหุ้นเฉลี่ย (เท่า)           -           0.30       0.37

  งบการเงินรวม                                   2541        2542       2543

  ความเพียงพอของเงินกองทุน (ร้อยละ)                                        

  อัตราส่วนเงินกองทุนต่อสินทรัพย์เสี่ยง (BIS) – บง.       14.46       11.58      23.35
  เกียรตินาคิน                                                            

  อัตราส่วนเงินกองทุนต่อสินทรัพย์เสี่ยง (BIS) – รัตนทุน                            100.54

  เงินกองทุนสภาพคล่องสุทธิ (NCR) – บงล. เกียรตินาคิน    44.16       24.90      57.54
  และ/หรือ บล. เกียรตินาคิน                                                
  --------------------------------------------- ----------- ---------- ---------

* งบการเงินรวมของบริษัท ณ 31 ธันวาคม 2543 ตามที่ได้ปรับใหม่

** งบการเงินรวมของบริษัท ณ 31 ธันวาคม 2542 ตามที่ได้ปรับใหม่

  (ค)
  อัตราส่วนทางการเงินที่สำคัญที่สะท้อนถึงฐานะการเงินและผลดำเนินงานในธุรกิจหลักของบริษัท

  - ตารางแสดงอัตราส่วนทางการเงินตามงบการเงินของบริษัทเงินทุน เกียรตินาคิน จำกัด

  (มหาชน) และบริษัทย่อย

อัตราส่วนแสดงความสามารถในการหากำไร (Profitability Ratio)

หน่วย : ร้อยละ

  ---------------------------------- ------------- ------------ -----------
                                     2541          2542         2543

  อัตรากำไรขั้นต้น                       (0.03)        (0.18)       (0.95)

  อัตรากำไรสุทธิ                        (26.27)       19.89        36.92

  อัตราผลตอบแทนผู้ถือหุ้น                  (55.96)       30.04        36.75

  อัตราดอกเบี้ยรับ                       10.85         5.29         6.23

  อัตราดอกเบี้ยจ่าย                      11.75         8.59         7.07

  ส่วนต่างอัตราดอกเบี้ย                   (0.90)        (3.30)       (0.85)

  อัตราผลตอบแทนจากการลงทุน             6.04          104.72       178.00
  ---------------------------------- ------------- ------------ -----------

อัตราส่วนแสดงประสิทธิภาพในการดำเนินงาน (Efficiency Ratio)

หน่วย : ร้อยละ

  ---------------------------------- ------------- ------------ -----------
                                     2541          2542         2543

  อัตรารายได้ดอกเบี้ยสุทธิต่อสินทรัพย์         (2.45)        (4.47)       (3.63)

  อัตราผลตอบแทนจากสินทรัพย์              (3.56)        4.52         7.92

  อัตราการหมุนของสินทรัพย์ (เท่า)          0.14          0.23         0.21
  ---------------------------------- ------------- ------------ -----------

อัตราส่วนวิเคราะห์นโยบายทางการเงิน (Financial Ratio)

หน่วย : ร้อยละ

  ---------------------------------- ------------- ------------ -----------
                                     2541          2542         2543

  อัตราส่วนหนี้สินต่อส่วนของผู้ถือหุ้น (เท่า)     9.69          4.45         3.05

  อัตราส่วนเงินให้กู้ต่อเงินกู้ยืม              80.36         39.94        29.92

  อัตราส่วนเงินให้กู้ต่อเงินฝาก              164.23        56.31        44.19

  อัตราส่วนเงินรับฝากต่อหนี้สินรวม           46.72         66.80        65.38

  อัตราการจ่ายเงินปันผลต่อกำไรสุทธิ         -             -            -
  ---------------------------------- ------------- ------------ -----------

อัตราส่วนคุณภาพสินทรัพย์ (Asset Quality Ratio)

หน่วย : ร้อยละ

+----------------------------------------+---------+---------+---------+
|                                        | 2541    | 2542    | 2543    |
+----------------------------------------+---------+---------+---------+
| อัตราส่วนค่าเผื่อหนี้สงสัยจะสูญต่อสินเชื่อรวม       | 12.70   | 20.28   | 2.62    |
+----------------------------------------+---------+---------+---------+
| อัตราส่วนหนี้สูญและหนี้สงสัยจะสูญต่อสินเชื่อรวม     | 3.29    | 6.37    | 9.02    |
+----------------------------------------+---------+---------+---------+
| อัตราส่วนเงินให้สินเชื่อที่ไม่ก่อให้เกิดรายได้ต่อ     | 47.70   | 58.61   | 42.81   |
|                                        |         |         |         |
| สินเชื่อรวม                               |         |         |         |
+----------------------------------------+---------+---------+---------+
| อัตราส่วนดอกเบี้ยค้างรับต่อสินเชื่อรวม           | 4.46    | 4.04    | 1.59    |
+----------------------------------------+---------+---------+---------+
| Call Loan / Call Money (เท่า)           | -       | 0.70    | 0.04    |
+----------------------------------------+---------+---------+---------+
| เงินให้กู้ยืมดอกเบี้ยค้างรับสุทธิ / เงินกู้ยืมและเงิน  | 1.35    | 0.47    | 0.43    |
|                                        |         |         |         |
| รับฝากจากประชาชน (เท่า)                  |         |         |         |
+----------------------------------------+---------+---------+---------+
| เงินให้กู้ยืมธุรกิจหลักทรัพย์ / เงินให้กู้ยืมธุรกิจ     | 0.04    | 0.09    | 0.02    |
|                                        |         |         |         |
| เงินทุน (เท่า)                            |         |         |         |
+----------------------------------------+---------+---------+---------+

(ง) สรุปฐานะการเงินและผลการดำเนินงานของบริษัทย่อย

  - บมจ. เงินทุน รัตนทุน

หน่วย : บาท

  --------------------------------------------------- ------------- --------------- ---------------
                                                      2541          2542            2543

  สินทรัพย์รวม                                           550,643,036   1,380,201,008   1,448,057,284

  หนี้สินรวม                                             25,769,638    147,743,966     33,249,068

  ส่วนของผู้ถือหุ้น                                         524,873,398   1,232,457,042   1,414,808,215

  รายได้จากดอกเบี้ยและเงินปันผลสุทธิหลังหักหนี้สูญและหนี้สงสัยจะสูญ   25,236,508    793,620,731     134,897,211

  รายได้ที่มิใช่ดอกเบี้ย                                     38,253,613    110,469,770     17,669,864

  รายได้รวม (รายได้จากดอกเบี้ยและเงินปันผล                  68,075,230    907,602,955     156,607,196
  และรายได้ที่มิใช่ดอกเบี้ย)                                                               

  กำไรขั้นต้น                                            63,490,121    904,090,501     152,567,075

  กำไร (ขาดทุน) สุทธิ                                    24,873,398    706,305,070     58,596,049
  --------------------------------------------------- ------------- --------------- ---------------

  - บจ. หลักทรัพย์ เกียรตินาคิน

  หน่วย : บาท

  ------------------------------------------- --------------- --------------
                                              2542            2543

  สินทรัพย์รวม                                   1,428,468,076   694,915,506

  หนี้สินรวม                                     747,326,024     85,813,601

  ส่วนของผู้ถือหุ้น                                 681,142,052     609,101,904

  รายได้ค่านายหน้าซื้อขายหลักทรัพย์                   377,185,791     306,074,256

  รายได้รวม                                    374,210,764     279,885,176

  กำไรขั้นต้น                                    367,410,756     255,614,437

  กำไร (ขาดทุน) สุทธิ                            65,827,287      (69,718,714)
  ------------------------------------------- --------------- --------------

12.2 คำอธิบายและการวิเคราะห์ฐานะการเงินและผลการดำเนินงาน

(ก) ความเหมาะสมของโครงสร้างเงินทุน ความพอเพียงของสภาพคล่อง คุณภาพสินทรัพย์
ความสามารถในการทำกำไร และประสิทธิภาพในการดำเนินงานของบริษัทและบริษัทย่อย ณ 31
ธันวาคม 2543

  - ส่วนของผู้ถือหุ้นของบริษัทและบริษัทย่อยมีมูลค่า 8,815.76 ล้านบาท

- อัตราส่วนเงินกองทุนต่อสินทรัพย์เสี่ยงของ บง. เกียรตินาคิน และรัตนทุนมีค่าเท่ากับร้อยละ
23.35 และ 100.54 ตามลำดับ ซึ่งเป็นอัตราที่สูงกว่าข้อกำหนดของ ธปท. (ร้อยละ 8)

- บริษัทและบริษัทย่อยมีโครงสร้างเงินทุนและสภาพคล่องที่เหมาะสม
เนื่องจากมีแหล่งเงินกู้ยืมที่มีกำหนดชำระคืนค่อนข้างยาว
ในขณะที่เงินให้กู้ยืมแก่ลูกหนี้ส่วนใหญ่ก็เป็นระยะยาวเช่นกัน

- บริษัทและบริษัทย่อยได้บันทึกค่าเผื่อหนี้สงสัยจะสูญไว้แล้วเต็มจำนวน 151 ล้านบาท

- ในปี 2543 อัตราส่วนคุณภาพสินทรัพย์ของบริษัทและบริษัทย่อย เช่น
อัตราส่วนหนี้ไม่ก่อให้เกิดรายได้ต่อเงินให้กู้ยืม อัตราส่วนหนี้สูญต่อสินเชื่อรวม ปรับตัวลดลงจากปี
2542 เนื่องจากบริษัทได้ตัดเงินให้กู้ยืม ลูกหนี้ และดอกเบี้ยค้างรับ
ที่ได้มีการตั้งสำรองค่าเผื่อหนี้สงสัยจะสูญเต็มจำนวน (ร้อยละ 100) ตามเกณฑ์ของ ธปท.
ออกจากบัญชี เป็นที่เรียบร้อยแล้ว เป็นมูลค่าประมาณ 2,200 ล้านบาท

- ในด้านความสามารถในการทำกำไร บริษัทและบริษัทสามารถทำกำไรเท่ากับ 1,263.12
ล้านบาทในปี 2542 และ 2,812.52 ล้านบาทในปี 2543

- ประสิทธิภาพในการดำเนินงานของบริษัทและบริษัทย่อยเพิ่มขึ้น
แม้ว่าบริษัทจะมีค่าใช้จ่ายในการดำเนินงานเพิ่มขึ้น
ซึ่งส่วนใหญ่เป็นค่าใช้จ่ายเกี่ยวกับพนักงานที่เพิ่มขึ้นตามจำนวนพนักงานและปริมาณธุรกิจของบริษัทและบริษัทย่อยที่เพิ่มขึ้น
แต่รายได้ก็มีเพิ่มมากขึ้นสูงกว่าค่าใช้จ่ายที่เพิ่มขึ้น ทำให้บริษัทมีกำไรเพิ่มขึ้นจำนวนมากในปี 2543
อัตราผลตอบแทนจากสินทรัพย์จึงมีค่าเพิ่มขึ้นอย่างมีนัยสำคัญ

  (ข) ภาระผูกพันบริษัทและบริษัทย่อย

บริษัทและบริษัทย่อยไม่มีภาระผูกพันอื่นๆ
นอกเหนือจากที่ผู้สอบบัญชีได้เปิดเผยไว้แล้วในงบการเงินรวมและงบการเงินเฉพาะของบริษัท ณ 31
ธันวาคม 2543 ตามหมายเหตุประกอบงบการเงินข้อ 24 – 25
อย่างไรก็ตามภาระผูกพันดังกล่าวนี้มีมูลค่าน้อยมากเมื่อเทียบกับสินทรัพย์รวมของบริษัท
(คิดเป็นร้อยละ 8.03 ของสินทรัพย์รวมทั้งหมด)
จึงเชื่อว่าไม่มีผลกระทบต่อผลการดำเนินงานของบริษัท

  (ค) ฐานะทางการเงินของบริษัทและบริษัทย่อย

สินทรัพย์รวมของบริษัทและบริษัทย่อยในปี 2542 เพิ่มขึ้นจากปี 2541 ประมาณร้อยละ 72.31
เนื่องจากการขยายสินเชื่อทั่วไป
โดยผ่านการประมูลสินทรัพย์หลักของสถาบันการเงินที่ถูกทางการสั่งให้ระงับการดำเนินกิจการจาก
ปรส. และในการเข้าซื้อสินทรัพย์ดังกล่าว บง.

เกียรตินาคิน ได้เป็นแกนนำร่วมกับผู้ลงทุนหลายกลุ่ม อาทิเช่น กองทุนบำเหน็จบำนาญข้าราชการ
โดยจัดตั้งเป็นกองทุนรวมทั้งหมด 5 กองทุน การขยายสินเชื่อโดยวิธีดังกล่าว
คณะผู้บริหารได้ใช้หลักเกณฑ์อย่างรอบคอบและเลือกเฉพาะสินทรัพย์ที่มีคุณภาพ
เพื่อมิให้เกิดความเสียหายจากเงินลงทุนในการขยายสินเชื่อดังกล่าว
และส่วนใหญ่มีหลักประกันคุ้มกับเงินลงทุนที่ได้ลงทุนไป ทั้งนี้ บง.
เกียรตินาคินได้ปฏิบัติตามมาตรฐานการบัญชีฉบับที่ 40
ในการประมาณมูลค่ายุติธรรมของเงินลงทุนในสิทธิเรียกร้องของ บง. เกียรตินาคิน เอง
และในการรับรู้ผลแตกต่างเกี่ยวกับราคายุติธรรมกับมูลค่าตามบัญชี
โดยกำหนดให้เงินลงทุนในสิทธิเรียกร้องเป็นเงินลงทุนในหลักทรัพย์ประเภทหลักทรัพย์เผื่อขาย ซึ่ง
บง. เกียรตินาคิน
ต้องบันทึกการเปลี่ยนแปลงมูลค่าซึ่งเป็นผลต่างระหว่างราคาตามบัญชีของเงินลงทุนกับมูลค่ายุติธรรมเป็นรายการแยกต่างหากในส่วนของผู้ถือหุ้น
สำหรับบริษัทย่อยที่เป็นกองทุนได้ปฏิบัติตามมาตรฐานการบัญชีฉบับที่ 42
ซึ่งเป็นมาตรฐานการบัญชีสำหรับกิจการที่ดำเนินธุรกิจเฉพาะด้านการลงทุน
โดยกำหนดให้กิจการหรือกองทุนต้องวัดค่าเงินลงทุนด้วยมูลค่ายุติธรรม
และต้องรับรู้การเปลี่ยนแปลงมูลค่าซึ่งเป็นผลต่างระหว่างราคาตามบัญชีของเงินลงทุนกับมูลค่ายุติธรรมเป็นรายการกำไรหรือขาดทุนสุทธิที่ยังไม่เกิดขึ้นในงบกำไรขาดทุนทันที
ณ วันที่วัดค่า

สินทรัพย์รวมของบริษัทและบริษัทย่อย ณ 31 ธันวาคม 2543
ส่วนใหญ่ประกอบด้วยเงินลงทุนในสิทธิเรียกร้อง รองลงมาเป็นเงินให้กู้ยืมและลูกหนี้
และการลงทุนในหลักทรัพย์ เงินให้กู้ยืม ลูกหนี้ และดอกเบี้ยค้างรับ ลดลงจาก 11,311
ล้านบาทในปี 2542 เหลือ 7,801 ล้านบาทในปี 2543
เนื่องจากไม่มีการขยายตัวของการให้สินเชื่อใหม่
แต่มีการชำระคืนหนี้โดยที่เป็นทั้งการชำระคืนตามสัญญาและการชำระคืนด้วยสินทรัพย์ที่เป็นหลักประกัน
และบริษัทยังได้ตัดเงินให้กู้ยืม ลูกหนี้ และดอกเบี้ยค้างรับ
ที่ได้ตั้งสำรองค่าเผื่อหนี้สงสัยจะสูญเพิ่มจนเต็มจำนวน ออกจากบัญชี ณ 31 ธันวาคม 2543
บริษัทและบริษัทย่อยมีสินเชื่อที่หยุดรับรู้รายได้ แบ่งเป็นเงินต้นและดอกเบี้ยค้างรับจำนวน 3,301.93
และ 76.17 ล้านบาทตามลำดับ ซึ่งเป็นคิดเป็นร้อยละ 42.81 ของสินเชื่อรวม (ที่มีมูลค่าเท่ากับ
7,891 ล้านบาท)

- หนี้สินรวมของบริษัทและบริษัทย่อยเพิ่มขึ้นอย่างต่อเนื่องจากปี 2541 เป็นต้นมา
และเริ่มลดลงเล็กน้อยในปี 2543
เนื่องจากบริษัทได้รับความไว้วางใจจากประชาชนเพิ่มขึ้นเป็นจำนวนมาก
เป็นผลให้เงินกู้ยืมและเงินรับฝากได้เพิ่มขึ้นจาก 18,602.13 ล้านบาทในปี 2541 เป็น
20,373.61 ล้านบาทในปี 2543 และระยะเวลาในการฝากเพิ่มขึ้นเป็นลำดับ ณ 31 ธันวาคม
2543 บริษัทและบริษัทย่อยมีหนี้สินรวม 26,885.12 ล้านบาท ซึ่งลดลงจากปี 2542 ร้อยละ 6.87
นอกจากนี้ บริษัทได้ระดมทุนด้วยการออกหุ้นกู้ KK # 5 KK # 6 และ KK # 7 รวมเป็นเงิน
2,400 ล้านบาท ในครึ่งแรกของปี 2543

- สำหรับเงินที่บริษัทได้กู้จากกองทุนฟื้นฟูจำนวนประมาณ 5,300 ล้านบาทในช่วงวิกฤตการณ์ในปี
2540 บริษัทสามารถชำระคืนเงินจำนวนดังกล่าวทั้งหมดให้กับกองทุนฟื้นฟูเรียบร้อยแล้วในปี 2542
ซึ่งเป็นการชำระคืนเงินให้กับกองทุนฟื้นฟูเร็วกว่ากำหนดถึง 7 ปี
และเงินกู้ที่เป็นเงินตราต่างประเทศซึ่งมีความเสี่ยงในเรื่องของความผันผวนของอัตราแลกเปลี่ยน
บริษัทก็ได้ชำระคืนให้กับเจ้าหนี้สถาบันการเงินต่างประเทศทั้งหมดเช่นเดียวกัน

- ส่วนของผู้ถือหุ้น ณ สิ้นปี 2541 – 2543 มีมูลค่า 1,919.36 6,490.69 และ 8,815.76
ล้านบาท ตามลำดับ ในปี 2541 บริษัทมีการเพิ่มทุนเป็นจำนวนเงิน 1,886 ล้านบาท
ขณะที่มีขาดทุนสุทธิลดลงเหลือ 703.92 ล้านบาท สำหรับปี 2542 และ 2543
บริษัทมีผลการดำเนินงานดีขึ้น คือสามารถทำกำไรได้ถึง 1,263.12 และ 2,812.52
ล้านบาทตามลำดับ ในปี 2542 บริษัทได้มีการออกใบสำคัญแสดงสิทธิที่จะซื้อหุ้นชุดที่ 3 จำนวน
150.80 ล้านหน่วย ซึ่งได้มีผู้ถือหุ้นใช้สิทธิเปลี่ยนเป็นหุ้นสามัญอย่างต่อเนื่อง ปลายปี 2543
บริษัทยังได้ทำการเพิ่มทุนโดยออกหุ้นสามัญใหม่เพิ่มทุนให้กับผู้ถือหุ้นเดิมในอัตราส่วน หุ้นเดิม 5 หุ้นต่อ
1 หุ้นใหม่ในราคาหุ้นละ 25 บาท โดยได้เงินจากการเพิ่มทุนครั้งนี้จำนวน 1,155 ล้านบาท
ทำให้ฐานะการเงินโดยรวมของบริษัทจัดได้ว่ามีความมั่นคง

อย่างไรก็ดี
บริษัทมีขาดทุนสุทธิที่ยังไม่เกิดจากเงินลงทุนในสิทธิเรียกร้องที่ปรากฎอยู่ในส่วนของผู้ถือหุ้นในปี 2543
จำนวน 1,474.36 ล้านบาท
ซึ่งเป็นผลมาจากการตีมูลค่ายุติธรรมของเงินลงทุนในสิทธิเรียกร้องของ บง. เกียรตินาคิน
ที่ยังไม่เกิดขึ้นจริงตามมาตรฐานการบัญชีฉบับที่ 40 ทั้งนี้
เนื่องจากการตีมูลค่ายุติธรรมของหนี้ที่ยังไม่ได้มีการตกลงเจรจา เพราะทาง ปรส. กำหนดไว้ไม่ให้
บง. เกียรตินาคิน ตกลงกับลูกหนี้ภายใน 6 เดือน
นับจากวันที่ประมูลได้หากการตกลงนั้นจ่ายคืนต่ำกว่าร้อยละ 80
โดยการตีมูลค่ายุติธรรมของหนี้ที่ยังไม่ได้มีการเจรจาและในกรณีที่เงินลงทุนในสิทธิเรียกร้องเป็นหนี้ชนิดที่ไม่มีหลักประกัน
บง. เกียรตินาคิน
เห็นว่ายากที่จะกำหนดมูลค่ายุติธรรมของเงินลงทุนในสิทธิเรียกร้องนั้นจึงตีมูลค่ายุติธรรมเป็นศูนย์
ทั้งที่เชื่อว่าเงินลงทุนในสิทธิเรียกร้องนั้นยังมีมูลค่าอยู่
โดยดูจากความสามารถในการชำระคืนจากตัวลูกหนี้เองหรือจากตัวผู้ค้ำประกัน
เพื่อเป็นการลดความเสี่ยงเกี่ยวกับสมมติฐานในการประมาณมูลค่ายุติธรรมของเงินลงทุนในสิทธิเรียกร้องที่จะด้อยค่าไปจากที่คาดการณ์ไว้ในปัจจุบัน

  (ง) ผลการดำเนินงาน

ในระหว่างปี 2540 ต่อเนื่องถึงต้นปี 2541 บง. เกียรตินาคิน
ถูกสั่งระงับดำเนินกิจการชั่วคราวจึงไม่สามารถขยายสินเชื่อได้ และ บง. เกียรตินาคิน
มีนโยบายชะลอการให้สินเชื่อ พร้อมทั้งเร่งระดมเรียกชำระเงินคืนจากลูกหนี้ทุกประเภท
โดยเฉพาะลูกหนี้ธุรกิจเช่าซื้อ จึงยังผลให้รายได้ดอกเบี้ยลดลงในช่วงปี 2540 – 2541 แต่ตั้งแต่ปี
2542 รายได้ของบริษัทและบริษัทย่อยทั้งธุรกิจ

เงินทุนและธุรกิจหลักทรัพย์ได้มีการปรับตัวในทิศทางที่ดีขึ้น
โดยรายได้จากดอกเบี้ยและเงินปันผลมีจำนวนถึง 5,288.21 ล้านบาท และ 4,998.28 ล้านบาท
ในปี 2542 และปี 2543 ตามลำดับ เมื่อเทียบกับ 1,810.44 ล้านบาทในปี 2541
ทั้งนี้เนื่องจากบริษัทประสบความสำเร็จในการบริหารหนี้ ซึ่งประมูลได้จาก ปรส.

รายได้ของบริษัทที่มีการเพิ่มขึ้นอย่างมีนัยสำคัญได้แก่
รายได้ดอกเบี้ยและเงินปันผลจากการให้กู้ยืมที่เพิ่มขึ้นจากเงินลงทุนในสิทธิเรียกร้องที่เพิ่มขึ้น
และรายได้ดอกเบี้ยและเงินปันผลจากเงินลงทุนที่เพิ่มขึ้นจากเงินปันผลของบริษัทย่อยที่เป็นกองทุน
รายได้ที่ไม่ใช่ดอกเบี้ยมีการเพิ่มขึ้นอย่างมาก จาก 1,063 ล้านบาทในปี 2542 เป็น 2,620
ล้านบาทในปี 2543 แม้ว่ารายได้ค่านายหน้าซื้อขายหลักทรัพย์ลดลง
เนื่องจากมีการเปิดเสรีค่าธรรมเนียมการซื้อขายหลักทรัพย์
ทำให้อัตราค่านายหน้าซื้อขายหลักทรัพย์ปรับตัวลดลงไปอย่างมาก
แต่บริษัทมีรายได้เพิ่มขึ้นจากการปรับมูลค่าหลักทรัพย์
เนื่องจากได้มีการปรับมูลค่ายุติธรรมจากการที่มีการเจรจาตกลงตามสัญญาใหม่กับลูกหนี้ของบริษัทย่อยที่เป็นกองทุนเพิ่มขึ้น
ทำให้รายได้ที่ไม่ใช่ดอกเบี้ยโดยรวมปรับตัวสูงขึ้น รายได้ที่เพิ่มขึ้นดังกล่าว
ประกอบกับการที่ภาระดอกเบี้ยจ่ายลดลง อันเนื่องมาจากอัตราดอกเบี้ยที่ลดลงอย่างรวดเร็วในปี
2542 และ 2543 มีส่วนช่วยทำให้ผลการประกอบการของบริษัทและบริษัทย่อยดีขึ้นอย่างมาก

สำหรับความคืบหน้าในการปรับโครงสร้างหนี้ที่บริษัทและบริษัทย่อย ที่เป็นกองทุน ณ วันที่ 31
ธันวาคม 2543 นั้น
บริษัทและบริษัทย่อยที่เป็นกองทุนได้มีการทยอยเจรจาประนอมหนี้และปรับโครงสร้างหนี้ที่มีปัญหากับลูกหนี้
โดยบริษัทและบริษัทย่อยที่เป็นกองทุนสามารถประนอมหนี้และปรับโครงสร้างหนี้กับลูกหนี้เป็นจำนวนสะสมประมาณ
ร้อยละ 50 ของมูลหนี้คงค้างตามสัญญาเดิม ณ วันที่ซื้อ เป็นที่เรียบร้อยแล้ว
ในจำนวนนี้ส่วนใหญ่บริษัทและบริษัทย่อยที่เป็นกองทุนมีกำไรจากการปรับโครงสร้างหนี้
มีเพียงส่วนน้อยเท่านั้นที่มีการขาดทุนจากการปรับโครงสร้างหนี้
ซึ่งโดยรวมแล้วบริษัทและบริษัทย่อยที่เป็นกองทุนก็ยังมีกำไรจากการปรับโครงสร้างหนี้

บริษัทและบริษัทย่อยมีอัตราผลตอบแทนจากการลงทุนดีขึ้นเป็นอย่างมาก
โดยอัตราส่วนดังกล่าวเพิ่มขึ้นจากร้อยละ 104.72 ในปี 2542 เป็นร้อยละ 178.00 ในปี 2543
ทั้งนี้เนื่องมาจากในปี 2543 บริษัทและบริษัทย่อยได้รับรู้รายได้จากเงินลงทุนในสิทธิเรียกร้อง
จำนวน 4,171.78 ล้านบาท และมีกำไรจากการปรับมูลค่าของหลักทรัพย์ จำนวน 2,025.42
ล้านบาท แม้ว่าค่าใช้จ่ายของบริษัทและบริษัทย่อยจะเพิ่มขึ้น
โดยเฉพาะในส่วนที่เกิดจากค่าธรรมเนียมในการบริหารกองทุน
และค่าธรรมเนียมในการบริหารสิทธิเรียกร้อง
แต่เมื่อเปรียบเทียบกับรายได้จากการที่บริษัทและบริษัทย่อยได้ตกลงเจรจาสัญญาใหม่กับลูกหนี้ที่เพิ่มขึ้นมากกว่า
ทำให้กำไรสุทธิของบริษัทและบริษัทย่อยจึงเพิ่มขึ้น
แม้ว่าบริษัทและบริษัทย่อยจะมีค่าใช้จ่ายเกี่ยวกับพนักงานที่เพิ่มขึ้น
แต่จากผลของสภาพที่ดีขึ้นของธุรกิจเงินทุนและธุรกิจหลักทรัพย์
ทำให้บริษัทและบริษัทย่อยสามารถมีกำไรสุทธิ 1,263.12 ล้านบาทในปี 2542 และ 2,812.52
ล้านบาทในปี 2543 หรือเป็นกำไรต่อหุ้นเท่ากับ 5.00 บาท และ 10.98 บาทตามลำดับ
ซึ่งจัดได้ว่ามีผลการดำเนินงานอยู่ในเกณฑ์ดีเทียบกับบริษัทอื่นๆ ในธุรกิจเดียวกัน

  (จ) อัตราส่วนทางการเงิน

อัตราส่วนที่สำคัญๆ ได้เปลี่ยนแปลงไปในทางที่ดีขึ้น
เนื่องจากความสามารถในการทำรายได้ของบริษัทและบริษัทย่อยดีขึ้น สรุปรายละเอียดได้ดังนี้

- ส่วนต่างของอัตราดอกเบี้ย เท่ากับร้อยละ -0.90 -3.30 และ –0.85 ณ สิ้นปี 2541 – 2543
ตามลำดับ ซึ่งสาเหตุที่ส่วนต่างของอัตราดอกเบี้ยเป็นลบ
เนื่องจากภาวะอัตราดอกเบี้ยที่เพิ่มสูงขึ้นอย่างมากจากปัญหาขาดสภาพคล่องทางการเงินของประเทศ
และความสามารถในการชำระหนี้ของลูกหนี้ที่ลดลง
ในขณะเดียวกันดอกเบี้ยรับของบริษัทส่วนใหญ่เป็นอัตราดอกเบี้ยคงที่ตามสัญญาให้กู้ยืมของธุรกิจเช่าซื้อ
และการรับรู้รายได้ของเงินลงทุนนั้นบริษัทได้รับรู้ในรูปแบบของเงินปันผลและผลกำไรจากหน่วยลงทุนที่มีมูลค่าสูงขึ้น
ขณะที่เงินลงทุนดังกล่าวมีภาระดอกเบี้ยจ่าย

- บริษัทและบริษัทย่อยมีความสามารถในการทำกำไรและประสิทธิภาพในการดำเนินงานดีขึ้นมาก
โดยเฉพาะอย่างยิ่งในปี 2542 – 2543 ที่ผ่านมา
โดยสามารถเปลี่ยนจากบริษัทที่มีผลขาดทุนจากการดำเนินงานในปี 2540 – 2541
เป็นบริษัทที่ทำกำไรได้ ทำให้อัตราผลตอบแทนผู้ถือหุ้น อัตราผลตอบแทนจากการลงทุน
และอัตราผลตอบแทนจากสินทรัพย์ ปรับตัวในทิศทางที่ดีขึ้น
ความสามารถในการทำกำไรและประสิทธิภาพในการดำเนินงานมีแนวโน้มสูงขึ้น
เนื่องจากบริษัทมีผลตอบแทนจากเงินปันผลจากเงินลงทุนในกองทุนที่จัดตั้งขึ้น
เพื่อบริหารสินทรัพย์ที่ประมูลจาก ปรส. ที่ดีขึ้น อัตรากำไรสุทธิ เพิ่มขึ้นจากร้อยละ 19.89 ในปี
2542 เป็นร้อยละ 36.92 ในปี 2543
เนื่องจากรายได้ที่เพิ่มขึ้นจากการปรับมูลค่าหลักทรัพย์ของบริษัทเพิ่มขึ้นมากกว่าค่าใช้จ่ายที่เกิดขึ้นจากการจ้างผู้บริหารสิทธิเรียกร้องและค่าธรรมเนียมในการบริหารกองทุน
อย่างไรก็ตาม จากการที่ภาวะการลงทุนในตลาดหลักทรัพย์ยังซบเซาอย่างต่อเนื่องจากปี 2542 -
2543 ทำให้บริษัทมีผลขาดทุนจากการซื้อขายหลักทรัพย์บ้าง

- อัตราส่วนหนี้สินต่อส่วนของผู้ถือหุ้นลดลง เนื่องจากมีหนี้สินที่เพิ่มขึ้นน้อยกว่าส่วนของผู้ถือหุ้น
โดยส่วนของผู้ถือหุ้นเพิ่มขึ้นมากจากผลกำไรที่ดีขึ้นในปี 2542 - 2543
และบริษัทมีการเพิ่มทุนใหม่ในปี 2541 และในปี 2543 อัตราส่วนหนี้สินต่อส่วนของผู้ถือหุ้น ณ 31
ธันวาคม 2543 เท่ากับ 3.05 เท่า ลดลงอย่างต่อเนื่องจาก 9.69 เท่าในปี 2541
สำหรับหนี้สินที่บริษัทประมูลได้จาก ปรส. บริษัทได้บันทึกเป็นเงินลงทุนในสิทธิเรียกร้องทั้งหมด

  (ฉ) คุณภาพของสินทรัพย์

บริษัท บริษัทย่อย และบริษัทย่อยที่เป็นกองทุนมีเงินให้กู้ยืมทั้งที่มาจากสินเชื่อที่ประมูลมาได้จาก ปรส.
หรือบริษัทอื่นๆ และสินเชื่อที่ บง. เกียรตินาคิน และรัตนทุนปล่อยสินเชื่อเอง โดย ณ 31 ธันวาคม
2543 สัดส่วนของเงินให้กู้ยืมรวมสามารถแบ่งได้เป็น สินเชื่อธุรกิจเกี่ยวกับอสังหาริมทรัพย์ ร้อยละ
30 สินเชื่อการบริโภคส่วนบุคคล ร้อยละ 36 (แบ่งเป็นสินเชื่อเพื่อที่อยู่อาศัย ร้อยละ 3
สินเชื่อเพื่อเช่าซื้อรถยนต์ ร้อยละ 33) สินเชื่อภาคอุตสาหกรรมและการพาณิชย์ ร้อยละ 15
สินเชื่อเพื่อการสาธารณูปโภคและบริการ ร้อยละ 7 สินเชื่อเพื่อการเกษตรและเหมืองแร่ ร้อยละ 5
และสินเชื่ออื่นๆ ร้อยละ 6 ทั้งนี้เป็นไปตามนโยบายของบริษัท บริษัทย่อยและบริษัทย่อยที่เป็น

กองทุนที่ต้องการเน้นความหลากหลายของกลุ่มลูกหนี้ และเน้นให้สินเชื่อประเภทต่างๆ
ที่แตกต่างกันในสัดส่วนที่เหมาะสม

บริษัทและบริษัทย่อยมีการตั้งสำรองค่าเผื่อการลดค่าของเงินลงทุน โดย ณ 31 ธันวาคม 2543
บริษัทและบริษัทย่อยได้ตั้งสำรองค่าเผื่อการปรับมูลค่าของเงินลงทุนในหลักทรัพย์เพื่อค้า
หลักทรัพย์เผื่อขาย และหลักทรัพย์หุ้นทุน เป็นที่เรียบร้อยแล้ว
โดยการปรับราคาตามบัญชีของเงินลงทุนในหลักทรัพย์ดังกล่าว
ให้เท่ากับราคาตลาดหรือมูลค่ายุติธรรมของเงินลงทุนในหลักทรัพย์ดังกล่าวนั้น
ซึ่งการตั้งสำรองค่าเผื่อการลดค่าของเงินลงทุนให้เท่ากับมูลค่ายุติธรรมของเงินลงทุนในหลักทรัพย์นั้นถือได้ว่ามีความเพียงพอแล้ว

  (ช) ความสัมพันธ์ของแหล่งที่มาของเงินทุนกับแหล่งใช้ไปของเงินทุน

บง. เกียรตินาคิน มีแหล่งที่มาของเงินทุนสอดคล้องกับแหล่งใช้ไปของเงินทุน
โดยโครงสร้างเงินกู้ยืมรวมและเงินฝากทั้งหมดส่วนใหญ่จะมีอายุครบกำหนดที่ระยะยาวมากกว่า 12
เดือนในสัดส่วนมากกว่าร้อยละ 80 ของเงินกู้ยืมรวมและเงินรับฝากทั้งหมด ทั้งนี้
แหล่งที่มาของเงินทุนส่วนใหญ่มาจากการที่ บง. เกียรตินาคินออกหุ้นกู้ที่มีอายุครบกำหนด 2 – 5 ปี
จำนวน 7 ครั้ง คิดเป็นมูลค่ารวม 8,200 ล้านบาท ในขณะที่ส่วนของเงินให้กู้ยืมแก่ลูกหนี้นั้น
ประมาณร้อยละ 76 ของเงินให้กู้ยืมและลูกหนี้ธุรกิจเงินทุนมีระยะเวลาการให้กู้ยืมค่อนข้างยาวคือ 1
– 5 ปี แม้ว่า บง.

เกียรตินาคิน จะมีแหล่งที่มาของเงินทุนกับแหล่งใช้ไปของเงินทุนที่สอดคล้องกัน อย่างไรก็ตาม
บริษัทพยายามที่จะไม่พึ่งพิงแหล่งที่มาของเงินทุนและไม่พยายามปล่อยสินเชื่อให้รายใดรายหนึ่งมากเกินไป
เพื่อให้การดำเนินงานของบริษัทมีเสถียรภาพ และไม่ต้องถูกจำกัดความสามารถในการดำเนินธุรกิจ
เมื่อผู้ให้กู้หรือผู้กู้รายนั้นประสบปัญหา หรือไม่สามารถให้บริษัทกู้เงินได้อีกต่อไป

  (ซ) การดำรงอัตราส่วนต่างๆ ตามข้อกำหนดของหน่วยงานกำกับดูแล และอัตราส่วนที่สำคัญ

ณ 31 ธันวาคม 2543 บง. เกียรตินาคิน และรัตนทุนมีอัตราส่วนเงินกองทุนต่อสินทรัพย์เสี่ยง
(“BIS”) เท่ากับร้อยละ 23.25 และ 100.54 ตามลำดับ
ซึ่งเป็นอัตราส่วนที่สูงกว่าเกณฑ์ขั้นต่ำของ ธปท.
ที่กำหนดให้บริษัทเงินทุนต้องดำรงอัตราส่วนเงินกองทุนต่อสินทรัพย์เสี่ยงไม่ต่ำกว่าร้อยละ 8
การเพิ่มขึ้นอย่างมีนัยสำคัญของอัตราส่วนเงินกองทุนต่อสินทรัพย์เสี่ยง
เนื่องจากบริษัทมีผลการดำเนินงานที่มีกำไร
และบริษัทมีการเพิ่มทุนโดยมีเงินได้จากการเพิ่มทุนจำนวน 1,155
ล้านบาทในขณะที่สินทรัพย์เสี่ยงโดยรวมไม่มีการเปลี่ยนแปลงมากนัก สำหรับ บล. เกียรตินาคิน
มีอัตราส่วนเงินกองทุนสภาพคล่องสุทธิต่อหนี้สินทั่วไปเพิ่มขึ้นถึงร้อยละ 57.54 ในปี 2543
(ซึ่งสูงกว่าเกณฑ์ขั้นต่ำของ ก.ล.ต.
ที่กำหนดให้บริษัทหลักทรัพย์ต้องดำรงเงินกองทุนสภาพคล่องสุทธิไม่ต่ำกว่าร้อยละ 5 ของหนี้สินทั่วไป
จนถึงวันที่ 31 ธันวาคม 2543 และร้อยละ 7 ของหนี้สินทั่วไป ตั้งแต่วันที่ 1 มกราคม 2544
เป็นต้นไป) เนื่องจากไม่มีการปล่อยสินเชื่อเพื่อซื้อหลักทรัพย์ ในขณะเดียวกัน บจ. หลักทรัพย์
เกียรตินาคิน ก็ไม่มีความจำเป็นที่จะกู้ยืมเงินเพื่อใช้ในการดำเนินธุรกิจ และ
เจ้าหนี้ธุรกิจหลักทรัพย์ลดลงอย่างมีนัยสำคัญ

(ฌ) เหตุการณ์สำคัญที่เกิดขึ้นในปี 2543 จนถึงปัจจุบัน

เมื่อวันที่ 17 มีนาคม 2543 ได้ลงทุนในหุ้นสามัญ บริษัทเงินทุน รัตนทุน จำกัด (มหาชน)
ในสัดส่วนร้อยละ 99.99
โดยการรับโอนหุ้นสามัญจากกองทุนเพื่อการฟื้นฟูและพัฒนาระบบสถาบันการเงิน มูลค่าเงินลงทุน
1,385 ล้านบาท

ณ วันที่ 22 สิงหาคม 2543 บง. เกียรตินาคิน และบริษัทย่อย ได้ร่วมกับผู้ถือหุ้นรายย่อยอื่นๆ
ในการจัดตั้งกองทุนรวมเอเชียรีคอฟเวอรี่พร็อพเพอร์ตี้ 1 ซึ่งเป็นกองทุนรวมอสังหาริมทรัพย์
เพื่อแก้ไขปัญหาในระบบสถาบันการเงิน ประเภทไม่รับซื้อคืนหน่วยลงทุน ปัจจุบัน
ไม่ได้กำหนดระยะเวลาสิ้นสุดของกองทุน ทั้งนี้ กองทุนรวมเอเชียรีคอฟเวอรี่พร็อพเพอร์ตี้ 1
มีวัตถุประสงค์และนโยบายในการลงทุน เพื่อระดมเงินทุน
โดยนำเงินที่ได้จากการจำหน่ายหน่วยลงทุนไปซื้อหรือเช่าอสังหาริมทรัพย์
หรือลงทุนในสิทธิเรียกร้องที่เกิดจากการประกอบธุรกิจของสถาบันการเงินที่มีอสังหาริมทรัพย์เป็นหลักประกันเป็นหลัก
และจัดการผลประโยชน์จากอสังหาริมทรัพย์หรือสิทธิเรียกร้องดังกล่าว
ส่วนที่เหลือจะลงทุนในสินทรัพย์สภาพคล่อง เพื่อใช้เป็นเงินทุน

หมุนเวียน

เมื่อวันที่ 29 ธันวาคม 2543
บริษัทได้จดทะเบียนเพิ่มทุนชำระแล้วจากการที่บริษัทออกและเสนอขายหุ้นสามัญเพิ่มทุนเสนอขายแก่ผู้ถือหุ้นเดิมในอัตราส่วน
5 หุ้นเดิมต่อ 1 หุ้นใหม่ในราคาหุ้นละ 25 บาท
พร้อมสิทธิในการซื้อใบสำคัญแสดงสิทธิซื้อหุ้นสามัญชุดที่ 4 จำนวน 3 หน่วย ที่ราคา 0 บาท
บริษัทได้รับเงินจากการเพิ่มทุนในครั้งนี้เป็นจำนวน 1,155 ล้านบาท โดย ณ 31 ธันวาคม 2543
บริษัทมีทุนที่ออกและชำระแล้วทั้งสิ้น 3,021,555,710 บาท